** **

**PÁLYÁZATI KIÍRÁS Az Írók Alapítványa, az Írók Szakszervezete, a Sárvári Tinódi Gimnázium és Sárvár Város Önkormányzata meghirdeti a 38. Kárpát-medencei Középiskolás Irodalmi Pályázatot, és 2015. március 31 – április 3 - ig** **Sárvár városában megrendezi az irodalmi pályázat táborát.**

Pályázni **vers-, próza és tanulmány kategóriában** lehet. Várjuk minden **14 - 18 év közötti középiskolás diák magyar nyelven írt** írásait. Egy-egy pályázat **maximális terjedelme műfajonként 15 kéziratoldal** lehet, írógéppel, számítógéppel - 14 pontos betűnagysággal – írva, de ebben a terjedelemben kézzel írt, jól olvasható írásokat is elfogadunk.

 **A pályázat meghosszabbított benyújtási határideje: 2015. március 05.**

Kérjük, hogy a pályázók vagy **e-mailben, csatolt mellékletként (word-dokumentum** vagy **pdf fileformátumban), az** **iroszak@t-online.hu** címre küldjék el pályázataikat. (Ez esetben kérjük, hogy az e-mail tartalmazza **a pályázó nevét, címét, esetleg telefonszámát, valamint iskolájának nevét, címét és e-mail címét is**.) **Fontos:** az e-mailen küldött pályamunkák beérkezéséről csak abban **az esetben tudunk visszaigazolást küldeni, ha ezt a szolgáltatást („Visszaigazolást kérek”) az e-mail beküldője levelező-rendszerében maga beállítja.** A **postán érkező pályázatokat egy példányban kérjük** megküldeni. A borítékra **a feladó kívülről írja rá, hogy melyik kategóriában pályázik** (így: „verspályázat”, „prózapályázat” vagy „irodalmi tanulmány-pályázat”). Tehát, aki **két kategóriában pályázik, két külön borítékban** küldje el írásait. A postán érkező pályázat belső címoldalán **a pályázó tüntesse fel saját nevét, címét, e-mail címét, esetleg telefonszámát is, valamint iskolája nevét, címét, e-mail címét és telefonszámát.** A postán érkező pályázatokat a következő címre várjuk:

 **Írók Alapítványa, 1097 Budapest, Lónyay u. 43. fsz. 1.**

**A pályázat nem jeligés.**

**Az ötven legjobb pályázat szerzőinek 2015. március 15-ig elküldjük a meghívást** az idei sárvári irodalmi táborba, ahol a műhelymunka során a neves írókból, költőkből álló zsűri tagjai értékelik a pályaműveket, és sor kerül a díjkiosztó ünnepségre is.

A beérkezett **írások visszaküldését nem vállaljuk**. A sárvári irodalmi táborban **csak a meghívottak részvételét tudjuk biztosítani**, **számukra a rendezvény díjmentes**. Szükség esetén útiköltség térítést fizetünk.

A rendezők nevében minden érdekeltnek jó munkát kíván:

Budapest, 2015. január 12.

 *Mezey Katalin* sk.

szervező, Írók Szakszervezete, Írók Alapítványa